open-index/open-wikipedia-markdown huggingface dataset:
Բելառուսի երաժշտական պետական ակադեմիական թատրոն

**Բելառուսի երաժշտական պետական ակադեմիական թատրոն** (բել․՝ Беларускі дзяржаўны акадэмічны музычны тэатр), Բելառուսի երաժշտական թատրոններից մեկը։

## Թատրոնի պատմությունը
Թատրոնն ստեղծվել է 1970 թվականին։ Բացվել է 1971 թվականի հունվարի 17-ին՝ բելառուս կոմպոզիտոր Յուրի Սեմենյակոյի «Երգում է «արտույտը»» ներկայացումով։.

Մինչև 2000 թվականը թատրոնը կրում էր «Բելառուսի երաժշտական կոմեդիայի պետական թատրոն» անունը։

2010 թվականի վերջի դրությամբ թատրոնում բեմադրվել է ավելի քան 100 ներկայացում (շատերը մտան ազգային մշակույթի ոսկե ֆոնդ և երկրի մշակութային կյանքում դարձան նշանակալի իրադարձություններ)։

## Թատրոնի շենքի ճարտարապետությունը
Թատրոնի նոր շենքը կառուցվել է 1981 թ հուլիսին։ Ճարտարապետական նախագծի ղեկավարը Օ․ Տկաչուկն էր, նախագծի անդամները՝ ճարտարապետ Վ․ Տարնովսկին, ինժեներ Վ․ Կացնելսոնը, քանդակագործ Լ․ Զիլբերը։

Թատրոնի մուտքի ճակատին կանգնեցված են 5 այլաբանական մուսաների պղնձե քանդակներ, որոնք ներկայացնում են երաժշտական թատրոնի արվեստները՝ պոեզիա, երաժշտություն, դրամա, կերպարվեստ, պար։ Քանդակի կերպարային բնութագրում մեծ դեր են խաղում այնպիսի տարրերը, ինչպիսին են երաժշտական գործիքները, թևավոր Պեգասը, դիմակները, հագուստի պատկերումը և այլն։

Էական դեկորատիվ տարրն է յուրօրինակ կերտարվեստորեն զարգացած բարձակը, որը վերջափակում է յուրաքանչյուր քանդակը վերևից և ներքևից։ Բարձակի ձևը մշակելիս քանդակագործն օգտագործել է շենքի ճարտարապետական տարրերը։ Քանդակը 3 մետր տեղ է զբաղեցնում։ Այսպիսի տարածական կոմպոզիցիան շենքի ճակատին կերպարային-կերտարվեստական ավարտուն տեսք է տալիս։

Պղնձե քանդակների մակերեսը՝ հագեցած փայլերով և գունային անցումներով՝ կարմրաշագանակագույնից սևի, համադրվում է պատի բաց մոխրագույն երանգի հետ։ Քանդակի ստվերը պատին լրացուցիչ էֆեկտ է ստեղծում։

Թատրոնին կից գտնվում է «Բատլեյկա» քանդակը՝ յուրօրինակ ձև ունեցող մետաղյա լապտերներով և լայնարձակ սանդուղքով։

## Գեղարվեստական կազմը
* Վյաչեսլավ Ցյուպա, գլխավոր ռեժիսոր 1984-1987 թթ
* Սուսաննա Ցիրյուկ, գլխավոր ռեժիսոր 2010 թվականից

## Աղբյուրներ

## Արտաքին հղումներ
* Արտակարգ պատահար մայրաքաղաքում․ առավոտյան հրդեհվել է երաժշտական կոմեդիայի շենքը 
* Երաժշտական կոմեդիայի թատրոնը 
* Քարտեզի վրա

Կատեգորիա:Ակադեմիական թատրոններ
Կատեգորիա:Բելառուսի թատրոններ
Կատեգորիա:Երաժշտական թատրոններ
Կատեգորիա:Երաժշտական կոմեդիայի թատրոններ
Կատեգորիա:Թատրոններ այբբենական կարգով
Կատեգորիա:Մինսկ
Յոթ կյանք

**«Յոթ կյանք» **(), ռեժիսոր Գաբրիելե Մուչինոյի ֆիլմերից (դրամա), որի գլխավոր դերերը մարմնավորում են Ուիլ Սմիթը, Ռոզարիո Դոուսոնը, Վուդի Հարելսոնը, Մայքլ Իլին, Բարի Պեփերը, Էլպիդիա Կարիլոն, Ռոբին Լին, Ջո Նունեսը, Բիլ Սմիթրովիչը, Տիմ Կելեհերը։ Համաշխարհային պրեմիերան տեղի է ունեցել 2008թ. դեկտեմբերի 19-ին։

## Սյուժե
Ֆիլմը սկսվում է գլխավոր հերոսի զանգով 911 համարին` դժբախտ պատահարի` ինքնասպանության մասին։ Որպես զոհ նա ներկայացնում է իրեն։

Փորձելով ուղղել իր անցյալի սխալները, ինժեներ Թիմը, իր եղբոր փաստաթղթերի միջոցով, իրեն ներկայացնում է որպես հարկային տեսուչ և ուղևորվում է մի արտասավոր ճանապարհորդության, որպեսզի իր կյանքի ճակատագրական միջադեպի մեղքերը կարողանա քավել։ Իր ուղևորության ընթացքում նա հանդիպում է յոթ անծանոթների, որոնց թվում էր նաև մահացու հիվանդ Էմիլին, որն իրեն անվանում էր որպես խփված թևերով աղջիկ։ Թիմը հանկարծակի սիրահարվում է նրան, որը բավականին շեղում է նրա նախնական ծրագրերը։

## Դերերում

## Ծանոթագրություններ

## Արտաքին հղումներ
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2008 դրամա ֆիլմեր
Կատեգորիա:2008 ֆիլմեր
Կատեգորիա:Columbia Pictures ֆիլմեր
Կատեգորիա:Relativity Media ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Գաբրիելե Մուչինոյի ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Ֆիլմեր ինքնասպանության մասին
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Առաջին ալիա

**Առաջին ալիյա** (նաև՝ **Ֆերմերների ալիյա**), սիոնական ալիյա ժամանակակից առաջին լայնատարած ալիքը, որը սկսվել է 1882 թվականին և ավարտվել է 1903 թ.-ին An estimated 25,000–35,000: Առաջին ալիայի ժամանակ հրեաները Պաղեստին են տեղափոխվել հիմնականում Արևելյան Եվրոպայից և Յեմենից։ Մինչև առաջին ալիյան էլ նույնպես եղել են հրեաների խմբեր, որոնք Պաղեստին են տեղափոխվել, սակայն նրանք խթանված են եղել կրոնական դրդապատճառներով և չունեին որևէ քաղաքական նպատակներ, ինչպես պերուշիմները։

## Ծանոթագրություններ

## Արտաքին հղումներ
* ՀՐԵԱԿԱՆ ՀԱՅՐԵՆԱԴԱՐՁՈՒԹՅԱՆ ՓՈՐՁԻՑ. ԱԼԻՅԱ. 1

Առաջին
Կատեգորիա:Իշուվ
Կատեգորիա:Հրեաները և հուդայականությունը Եմենում
Կատեգորիա:Հրեաները և հուդայականությունը Եվրոպայում
Բելառուսի պատանի հանդիսատեսի հանրապետական թատրոն

**Բելառուսի պատանի հանդիսատեսի հանրապետական թատրոն** (բել․՝ Беларускі рэспубліканскі тэатр юнага гледача), թատրոն Մինսկ քաղաքում, Բելառուս։

## Թատրոնի պատմությունը
1931 թվականին Մինսկ քաղաքում բացվեց Պատանի հանդիսատեսի առաջին թատրոնը, որը գործեց մինչև 1941 թվականի հուլիսը։ 1956 թվականի ապրիլի 8-ին կայացավ թատրոնի վերաբացումը։ 2008 թվականի վերջին սկսվեց թատրոնի վերակառուցման իրավաբանական կազմակերպչական աշխատանքները, իսկ 2011 թ նոյեմբերին սկսվեց փաստացի վերակառուցումը, որը ծրագրված է ավարտել 2013 թվականին։

## Հետաքրքիր փաստեր
Պատանի հանդիսատեսի շենքը ճարտարապետական հուշարձան է։

## 2012 թվականի պրեմիերաները
* Ֆրանտիշեկ Ալեխնովիչի «Պարոն նախարար»
* Յու․ Կուլիկի «Համադասարանցիներ»
* Ժան Բատիստ Մոլիերի «Քաղքենին ազնվական»

## Աղբյուրներ

## Արտաքին հղումներ
* Պատանի հանդիսատեսի թատրոն 

Կատեգորիա:Բելառուսի թատրոններ
Կատեգորիա:Թատրոններ այբբենական կարգով
Կատեգորիա:Պատանի հանդիսատեսի թատրոններ
Պատանի երաժիշտների Եվրատեսիլ 1988

**«Պատանի երաժիշտների Եվրատեսիլ 1988»**, եղել է պատանի երաժիշտների 4-րդ մրցույթը և տեղի է ունեցել 1988 թվականի մայիսի 31-ին Նիդերլանդների մայրաքաղաք Ամստերդամի Concertgebouw-ում։ Մրցույթի ազգային հեռարձակող կազմակերպությունը եղել է NOS։

## Արտաքին հղումներ
* Պատանի երաժիշտների Եվրատեսիլի պաշտոնական կայք 
* Պատանի երաժիշտների Եվրատեսիլ – Եվրոպական հեռարձակողների միություն

Կատեգորիա:Եվրատեսիլ 1988 երգի մրցույթ
Կատեգորիա:Պատանի երաժիշտների Եվրատեսիլ
Պատանի երաժիշտների Եվրատեսիլ 1990

**Պատանի երաժիշտների Եվրատեսիլ 1990**, եղել է պատանի երաժիշտների 5-րդ մրցույթը և տեղի է ունեցել 1990 թվականի մայիսի 29-ին Ավստրիայի մայրաքաղաք Վիեննայի Musikverein-ում։ Մրցույթի ազգային հեռարձակող կազմակերպությունը եղել է ORF։

## Արտաքին հղումներ
* Պատանի երաժիշտների Եվրատեսիլի պաշտոնական կայք 
* Պատանի երաժիշտների Եվրատեսիլ – Եվրոպական հեռարձակողների միություն

Կատեգորիա:Եվրատեսիլ 1990 երգի մրցույթ
Կատեգորիա:Պատանի երաժիշտների Եվրատեսիլ
Պատանի երաժիշտների Եվրատեսիլ 1992

**«Պատանի երաժիշտների Եվրատեսիլ 1992»** եղել է պատանի երաժիշտների 6-րդ մրցույթը և տեղի է ունեցել 1992 թվականի հունիսի 9-ին Բելգիայի մայրաքաղաք Բրյուսելի Cirque Royal-ում։ Մրցույթի ազգային հեռարձակող կազմակերպությունը եղել է BTV։

## Արտաքին հղումներ
* Պատանի երաժիշտների Եվրատեսիլի պաշտոնական կայք 
* Պատանի երաժիշտների Եվրատեսիլ – Եվրոպական հեռարձակողների միություն

Կատեգորիա:Եվրատեսիլ 1992 երգի մրցույթ
Կատեգորիա:Պատանի երաժիշտների Եվրատեսիլ
Պատանի երաժիշտների Եվրատեսիլ 1986

**«Պատանի երաժիշտների Եվրատեսիլ 1986»,** եղել է պատանի երաժիշտների 3-րդ մրցույթը և տեղի է ունեցել 1986 թվականի մայիսի 27-ին Դանիայի մայրաքաղաք Կոպենհագենի Danish Radio Symphony Orchestra-ում։ Մրցույթի ազգային հեռարձակող կազմակերպությունը եղել է DR։

## Արտաքին հղումներ
* Պատանի երաժիշտների Եվրատեսիլի պաշտոնական կայք 
* Պատանի երաժիշտների Եվրատեսիլ – Եվրոպական հեռարձակողների միություն

Կատեգորիա:Եվրատեսիլ 1986 երգի մրցույթ
Կատեգորիա:Պատանի երաժիշտների Եվրատեսիլ
Կատեգորիա:1986 Դանիայում
Կատեգորիա:1986 երաժշտությունում
Պատրիսիա Բրեդին

**Պատրիսիա Բրեդին** (անգլ.՝ Patricia Bredin, ), անգլիացի երգչուհի։

1957 թվականին Պատրիսիա Բրեդինը մասնակցել է Եվրատեսիլ 1957 երգի մրցույթին։ Նա ներկայացրել է Մեծ Բրիտանիան իր «All» (Ամբողջ) երգով։ Երգը մրցույթի եզրափակչում զբաղեցրել է 7-րդ հորիզոնականը 6 միավորով։

## Ծանոթագրություններ

Կատեգորիա:Անգլիացի դերասանուհիներ
Կատեգորիա:Անգլիացի երգչուհիներ
Կատեգորիա:Անգլիացի կին վիպասաններ
Կատեգորիա:Եվրատեսիլ 1957 երգի մրցույթի մասնակիցներ
Կատեգորիա:Մեծ Բրիտանիայի մասնակիցները Եվրատեսիլ երգի մրցույթում
Նունցիո Գալլո

**Նունցիո Գալլո** (, ), իտալացի երգիչ։

1957 թվականին Նունցիո Գալլոն մասնակցել է Եվրատեսիլ 1957 երգի մրցույթին։ Նա ներկայացրել է Ֆրանսիան իր «Corde Della Mia Chitarra» (Իմ կիթառի լարերը) երգով։ Երգը մրցույթի եզրափակչում զբաղեցրել է 6-րդ հորիզոնականը 7 միավորով։

## Ծանոթագրություններ

Կատեգորիա:Եվրատեսիլ 1957 երգի մրցույթի մասնակիցներ
Կատեգորիա:Իտալիայի մասնակիցները Եվրատեսիլ երգի մրցույթում
Կատեգորիա:Իտալացի երգիչներ
Կատեգորիա:Իտալացի դերասաններ
Մարգոտ Հիլշեր

**Մարգոտ Հիլշեր** (գերմ.՝ Margot Hielscher, ), գերմանացի երգչուհի։

1957 թվականին Մարգոտ Հիլշերը մասնակցել է Եվրատեսիլ 1957 երգի մրցույթին։ Նա ներկայացրել է Գերմանիան իր «Telefon, Telefon» (Հեռախոս, հեռախոս) երգով։ Երգը մրցույթի եզրափակչում 8 միավորով զբաղեցրել է 4-րդ հորիզոնականը։

## Ծանոթագրություններ

Կատեգորիա:Եվրատեսիլ 1957 երգի մրցույթի մասնակիցներ
Կատեգորիա:Գերմանիայի մասնակիցները Եվրատեսիլ երգի մրցույթում
Կատեգորիա:Գերմանացի երգչուհիներ
Կատեգորիա:Գերմանացի դերասանուհիներ
Կատեգորիա:Գերմանացի կինոդերասանուհիներ
Կատեգորիա:Գերմանացի երաժիշտներ
Կատեգորիա:Գերմանացի սցենարիստներ
Կատեգորիա:Երկարակյացներ
Բիրթե Վիլկե

**Բիրթե Վիլկե** (դան.՝ Birthe Wilke, ), դանիացի երգչուհի։

1957 թվականին Բիրթե Վիլկեն մասնակցել է Եվրատեսիլ 1957 երգի մրցույթին։ Նա Գուստավ Վինքլերի հետ ներկայացրել է Դանիան «Skibet Skal Sejle I Nat» («Նավը կարող է լողալ այս գիշեր») երգով։ Երգը մրցույթի եզրափակչում 10 միավորով զբաղեցրել է 3-րդ հորիզոնականը։ Երկյակի կատարումը հանդիսատեսին հիշվել է ելույթից հետո տեղի ունեցած 13 վայրկյան տևողությամբ համբույրով։

## Ծանոթագրություններ

Կատեգորիա:Եվրատեսիլ 1957 երգի մրցույթի մասնակիցներ
Կատեգորիա:Դանիայի մասնակիցները Եվրատեսիլ երգի մրցույթում
Կատեգորիա:1936 ծնունդներ
Կատեգորիա:Մարտի 16 ծնունդներ
Կատեգորիա:Դանիացի երգչուհիներ
Կատեգորիա:Կոպենհագեն քաղաքում ծնվածներ
Կատեգորիա:Դանիացի դերասանուհիներ
Գուստավ Վինքլեր

**Գուստավ Ֆրանդս Վիլցեկ Վինքլեր** (, ), դանիացի էստրադային երգիչ, կոմպոզիտոր և երաժշտական հրատարակիչ։

1957 թվականին Գուստավ Վինքլերը մասնակցել է Եվրատեսիլ 1957 երգի մրցույթին։ Նա Բիրթե Վիլկեի հետ ներկայացրել է Դանիան «Skibet Skal Sejle I Nat» (Նավը կարող է լողալ այս գիշեր) երգով։ Երգը մրցույթի եզրափակչում 10 միավորով զբաղեցրել է 3-րդ հորիզոնականը։ Երկյակի կատարումը հանդիսատեսին հիշվել է ելույթից հետո տեղի ունեցած 13 վայրկյան տևողությամբ համբույրով։

Զոհվել է ավտովթարից։

Կատեգորիա:Ավտոճանապարհային վթարներից զոհվածներ
Կատեգորիա:Դանիայի մասնակիցները Եվրատեսիլ երգի մրցույթում
Կատեգորիա:Դանիացի երգիչներ
Կատեգորիա:Դանիացի կոմպոզիտորներ
Կատեգորիա:Եվրատեսիլ 1957 երգի մրցույթի մասնակիցներ
Մի մինոր

**Մի մինոր**, լադի 24 տոնայնություններից մեկն է։ Այն սոլ մաժորի զուգահեռ մինոր տոնայնությունն է։ Բանալում ունի մեկ նշան՝ ֆա դիեզ։ Տոնայնության գերմաներեն անվանումն է e moll, ֆրանսերենը՝ mi mineur, իսկ անգլերենը՝ e minor ։ Մի մինորի համանունը մի մաժորն է, որը ունի 4 դիեզ՝ ֆա դիեզ, դո դիեզ, սոլ դիեզ և ռե դիեզ։ Սուբդոմինանտան լան է, իսկ դոմինանտան՝ ռեն։ Ինչպես բոլոր մինոր տոնայնությունները, մի մինորը ունի երեք տեսակի գամմա՝ բնական՝ մի-ֆա դիեզ-սոլ-լա-սի-դո-ռե-մի-ռե-դո-սի-լա-սոլ-ֆա դիեզ-մի, հարմոնիկ՝ մի-ֆա դիեզ-սոլ-լյա-սի-դո-ռե դիեզ-մի-ռե բեկար-դո-սի-լա-սոլ-ֆա դիեզ-մի և մելոդիկ՝ մի-ֆա դիեզ-սոլ-լյա-սի-դո դիեզ-ռե դիեզ-մի-ռե բեկար-դո բեկար-սի-լա-սոլ-ֆա դիեզ-մի։

Մի մինորի մինոր եռահնչյունն է մի-սոլ-սի, սուբդոմինանտայինը՝ լա-դո-մի և դոմինանտայինը՝ սի-ռե դիեզ-ֆա դիեզ։ Դոմինանտային սեպտակորդն է սի-ռե դիեզ-ֆա դիեզ-լա։ 
Մի մինորում գրված հայտնի ստեղծագործություններից են [Ֆելիքս Մենդելսոն]ի [ջութակ]ի կոնցերտը, [Յոհաննես Բրամս]ի 3-րդ սիմֆոնիան, [Պյոտր Չայկովսկի|Պյոտր Իլյիչ Չաիկովսկու] 5-րդ սիմֆոնիան, [Անտոնին Դվորժակ]ի 9-րդ սիմֆոնիան, [Դմիտրի Շոստակովիչ]ի 10-րդ սիմֆոնիան և այլ ստեղծագործություններ։

[Կատեգորիա:Երաժշտություն]

{Անավարտ}
Դանիել Դյուպրե

**Դանիել Դյուպրե** (ֆրանս.՝ Danièle Dupré, ), ֆրանսիացի երգչուհի։

1957 թվականին Դանիել Դյուպրեն մասնակցել է Եվրատեսիլ 1957 երգի մրցույթին։ Նա ներկայացրել է Լյուքսեմբուրգը իր «Amours Mortes (Tant De Peine)» (Մեռած սեր (այնքան վիշտ)) երգով։ Երգը մրցույթի եզրափակչում զբաղեցրել է 4-րդ հորիզոնականը 8 միավորով։

## Ծանոթագրություններ

Կատեգորիա:Եվրատեսիլ 1957 երգի մրցույթի մասնակիցներ
Կատեգորիա:Լյուքսեմբուրգի մասնակիցները Եվրատեսիլ երգի մրցույթում
Կատեգորիա:Ֆրանսիացի երգչուհիներ
Բոբեյան Սխուփեն

**Բոբեյան Սխուփեն** (հոլ.՝ **Bobbejaan Schoepen**, ), հոլանդացի երգիչ։

1957 թվականին Բոբեյան Սխուփենը մասնակցել է Եվրատեսիլ 1957 երգի մրցույթին։ Նա ներկայացրել է Բելգիան իր «Straatdeuntje» (Փողոցի մեղեդի) երգով։ Երգը մրցույթի եզրափակչում զբաղեցրել է 8-րդ հորիզոնականը 5 միավորով։

## Ծանոթագրություններ

Կատեգորիա:Եվրատեսիլ 1957 երգի մրցույթի մասնակիցներ
Կատեգորիա:Բելգիայի մասնակիցները Եվրատեսիլ երգի մրցույթում
Կատեգորիա:Հոլանդացի երգիչներ
Կատեգորիա:Բելգիացի դերասաններ
Կատեգորիա:Բելգիացի երգիչներ
Կատեգորիա:Բելգիացի կոմպոզիտորներ
Կատեգորիա:Բելգիացի երաժիշտներ
Տպիչ

**Տպիչ** ( - տպել), սարք, որը տպում է թղթի վրա համակարգչային տեքստի մոդելի հիման վրա։ Այն անգամ կարող է տպել ֆոտո ալբոմ։ Հայաստանում այն մեծ պահանջարկ է գտել վերջին 10 տարում։

## Տպիչների կարևոր բնութագրիչները
* Արագագործությունը
* Անաղմուկ աշխատանքը
* Տպման որակը

## Տպիչները լինում են
### Մատրիցային
մինի|Մատրիցային տպիչ Amstrad DMP 3000
մինի|Մատրիցային տպիչ Epson FX-85
Այս տպիչները ավելի շատ նախատեսված են IBM համակարգիչների համար։
**Առավելությունները**
* Էժան են
* Տպման էջի արժեքը ամենացածրն է
* Տպման արագություն
**Թերությունները**
* Տպման զգալիորեն վատ որակ
* Աղմկոտ
* Սև-սպիտակ(գունավորը շատ վատ)
#### Մատրիցային տպիչի տպման սկզբունքը
մինի|
Տպող գլխիկը պարունակում է բարակ, ուղղահայց ձողիկների (ստեղների) շարք։ Գլխիկը շարժվում է տպող տողի երկայնքով, իսկ ասեղները անհրաժեշտ պահին։ ներկող ժապավենի միջոցով հարվածում են թղթի վրա։
### Թանաքային տպիչ
մինի|Թանաքային տպիչ Epson CX3200
Համակարգիչների համար ամենատարածված տպիչները։
**Առավելությունները**
* Աշխատում է ավելի քիչ աղմուկով
* Ապահովում են տպման ավելի բարձր որակ
**Թերությունները**
Տպված էջի արժեքը ավելի բարձր է, քան թանաքային տպման բազմաթիվ տեխնոլոգիաներ։
#### Թանաքային տպիչի տպման սկզբունքը
Պատկերը ձևավորվում է հատուկ թանաքային միկրոկաթիլների միջոցով, որոնք արտանետվում են թղթի վրա տպող գլխիկի անցքի միջոցով։ Տպող գլխիկը շարժվում է հորիզոնական ուղղությամբ, իսկ յուրաքանչյուր տողը վերջանալիս թուղթը շարժվում է ուղղաձիգ ուղղությամբ։

### Շիթային տպիչ
Տպագրության որակը հիմնականում որոշվում է թողունակությամբ և գունային ընդգծումով։
**Առավելությունները**
* Լուսանկարչական որակի գունային տպագրության համար պրակտիկապես հակառակորդ չունի
* Կատարյալ դրայվերներ
* Կոմպակտ տարածքներում ծախսող նյութերի մատչելիություն
**Թերությունները**
* Շատ դժվար է վերարտադրում լուսանկարի գունային ընդգրկումը։
### Լազերային տպիչ
մինի|Լազերային Տպիչ HP LaserJet 4100TH
Այս տպիչները ապահովում են սև-սպիտակ տպման լավագույն որակ։ Գունավոր լազերային տպիչների մոտ արագագործությունը փոքր է, սակայն այն նույնպես ապահովում է տպման մեծ որակ։ Լազերային տպիչներում օգտագործվում է պատճենահանման սկզբունքը։ Հատուկ թմբկագլանից, որին էլեկտրականորեն ձգվում են ներկի մասնիկները, պատկերը փոխանցվում է թղթի վրա։

Կատեգորիա:Էլեկտրոնիկա
Կատեգորիա:Ճապոնական հայտնագործություններ
Կատեգորիա:Տեխնիկա
Այաչչո

**Այաչչո** (  *Աժաքսյո*; ,   ,  կամ  , ), քաղաք Կորսիկա կղզու արևմտյան ափին, Հարավային Կորսիկա դեպարտամենտի (Ֆրանսիա) վարչական կենտրոնը։ Կղզու խոշորագույն բնակավայրն է. 2019 թվականի հունվարի տվյալներով բնակչության թվաքանակը եղել է 71.361)։ Նավահանգիստ է և և երկաթուղային կայարան։ Զարգացած են ձկնորսությունը, նավաշինությունը, մարջանի հանույթը։ Քաղաքամերձ շրջանում զբաղվում են ցիտրուսային կուլտուրաների և ձիթենու մշակությամբ։ Հայտնի առողջարան է և զբոսաշրջության կենտրոն։

Համայնքի բնակիչները հայտնի են *Ajacciens* կամ *Ajacciennes*  մականունով։ Նրանցից ամենահռչակվածը Նապոլեոն Բոնապարտն է, ով ծնվել է այս քաղաքում 1769 թվականին, և ում հայրական տունը՝ Maison Bonaparte-ը, ներկայումս թանգարան է։ Նրա անունն է կրում Այաչչոյի միջազգային օդանավակայանը (*Ajaccio Napoleon Bonaparte Airport*):

Համբավավոր Բոնապարտներից բացի, Այաչչոյում են ծնվել 20-րդ դարի նշանավոր պարֆյումերներից մեկը՝ Ֆրանսուա Կոտին (1874—1934), 20-րդ դարի ֆրանսիացի անվանի դերասանուհի և գեղեցկության առաջին մրցույթներից մեկի հաղթող Պոլին Պոն (1904—1979), կարդինալ Ժոզեֆ Ֆեշը (1763—1839), երգչուհի Ալիզեն (ծնվ. 1984), դերասան և երգիչ Տինո Ռոսսին (1907—1983), որի՝ 1946 թվականին ձայնագրած Petit Papa Noël երգը շարունակում է մնալ ամենաշատ վաճառված ձայնագրությունը Ֆրանսիայի երաժշտության պատմության մեջ (վաճառվել է ավելի քան 30 միլիոն օրինակ)։

## Ժողովրդագրություն

## Տեսարժան վայրեր
* Ջենովայի Հանրապետության տիրապետության ժամանակներում կառուցված միջնաբերդն ու աշտարակները
* Բոնապարտների տուն-թանգարանը, որտեղ ծնվել և իր կյանքի առաջին ինը տարիներն անց է կացրել Նապոլեոն Բոնապարտը
* Աստվածամոր վերափոխման տաճարը (1577—93)
* Կարդինալ Ժոզեֆ Ֆեշի պալատը՝ նրա հիմնադրած թանգարանով ու գրադարանով

## Պատկերասրահ

Aiacciu.jpg|Քաղաքի կենտրոնը
Ajaccio Grand Hôtel Continental.jpg|*Գրանդ հոթել կոնտինենտալ* հյուրանոցը
Ajaccio Bon Sta.jpg|Նապոլեոն Բոնապարտի հուշարձանը
Ajaccio Port JPG2.jpg|Այաչչոյի նավահանգիստը
Ajaccio phare citadelle.jpg|Ամրոցի փարոսը
Porto Ajacio.JPG
Baie Ajaccio voilier.jpg|Այաչչոյի ծովածոցը
Port Ajaccio.JPG
D.Casanova AJA 2017.jpg|Լաստանավեր Այաչչոյի նավահանգստում
Tour sanguinaires.jpg|Ջենովական աշտարակներից մեկը
Ajaccio Maison de naissance de Napoléon.jpg|Տունը, որտեղ ծնվել է Նապոլեոնը
2016 Ajaccio - Napoleondenkmal.jpg|Նապոլեոնի արձանը Շառլ դը Գոլի հրապարակում
2016 Napoleon Totenmaske.jpg|Նապոլեոնի մահվան դիմակը


## Կլիմա

## Քույր քաղաքներ
Այաչչոն 1991 թվականից բարեկամական սերտ կապեր է հաստատել իտալական Լա Մադդալենա քաղաքի հետ։

## Ծանոթագրություններ

## Արտաքին հղումներ
*Քաղաքի պաշտոնական կայքէջը 
*The Communauté d'Agglomération du Pays Ajaccien (CAPA) website 
*Այաչչոյի զբոսաշրջության գրասենյակի կայքէջը 

Կատեգորիա:Կորսիկայի քաղաքներ
Կատեգորիա:Ֆրանսիայի քաղաքներ
Ask.com

**Ask**, որոնողական համակարգ։ Պատկանում է ԻԱՑ () ընկերությանը։

Գործածվող որոնողական համակարգ է (1,38 %)։ Տարեկան ընդունում է ավելի քան 100 միլիարդ հարցում

Կարող է որոնել PDF, RTF, PostScript, Մայքրոսոֆտ Վորդ, Մայքրոսոֆտ Էքսել, Մայքրոսոֆտ ՓաուերՓոյնտ և այլ ձևաչափերի փաստաթղթերում։

## Ծանոթագրություններ

## Արտաքին հղումներ
* Պաշտոնական կայքէջ

Կատեգորիա:Ամերիկյան ընկերություններ
Կատեգորիա:Որոնողական համակարգեր
Ամագասակի

**Ամագասակի** ( *Ամագասակի-սու*), քաղաք և նավահանգիստ Ճապոնիայում` Հոնսյու կղզու հարավային ափին։ Օսակա քաղաքի արվարձանն է։ Ունի 532 հազար բնակիչ (1968)։ Օսակա-Կոբե ինդուստրիալ շրջանի ծանր արդյունաբերության կարևոր կենտրոններից է։ Կան նաև սև մետալուրգիայի, մեքենաշինության, քիմիական, ապակու, խեցեղենի, տեքստիլ արդյունաբերության ձեռնարկություններ, խորոր ՋԷԿ։

## Քույր քաղաքներ
Ամագասակի քաղաքը «ունի» երկու քույր քաղաք.

## Ծանոթագրություններ

Կատեգորիա:1916 թվականին հիմնադրված բնակավայրեր
Կատեգորիա:Ճապոնիայի բնակավայրեր
Կատեգորիա:Ճապոնիայի նավահանգստային բնակավայրեր
Կատեգորիա:Ճապոնիայի քաղաքներ
Մանկունք (այլ կիրառումներ)

**Մանկունք**ը կարող է վերաբերել՝

* Մանկունք (գետ) - գետ Հայաստանի Արարատի մարզում
* Մանկունք (լեռնագագաթ) - լեռնագագաթ Գեղամա լեռնաշղթայում,
Ռո (տառ)

**Ռոն** (հունարեն` ρω), հունական այբուբենի տասնյոթերորդ տառն է։ Թվային արժեքն է` 100։ Այս տառից են առաջացել կիրիլիցայի և լատինական այբուբենի **Ρ** տառերը։

## Համագրություններ
*Հայկական` **Ռ**
*Կիրիլիցայի` **Р**
*Լատինական` **R**
*Թամիլական` **ர்**
*Վրացական` **რ**
*Եբրայական` **ר**

## Տես նաև
*Հունական այբուբեն
Մանկունք (գետ)

**Մանկունք** (նախկին Քյուսուզչայ), լեռնային գետ Հայաստանի Արարատի մարզում՝ Վեդիի վտակներից։ Սկիզբ է առնում Գեղամա լեռնաշղթայի հարավում գտնվող Ծաղկավետ լեռնագագաթի հարավային լանջերի մոտ 2800 մ բարձրությունից։ Ամբողջ ընթացքում հոսում է V-աձև լեռնահովտով գլխավորապես հարավարևմտյան ուղղությամբ՝ աջից թափվելով Վեդիի մեջ 1350-1400 մ բարձրության վրա՝ Ուրցաձոր գյուղից 12 կմ հյուսիս-արևելք։ Ակունքի մոտավոր աշխարհագրական կոորդինատներն են հս.լ. 40°03՛36՛՛ արլ.ե. 45°00՛57՛՛, գետաբերանինը՝ հս.լ. 39°57՛35՛՛ արլ.ե. 44°57՛01՛՛։ Երկարությունը 13-17 կմ է, ջրահավաք ավազանի մակերեսը՝ 50-65 կմ², որը կտրտված է բազմաթիվ մանր ձորակներով։ Ջրի միջին տարեկան ծախսը չի գերազանցում 0.5 մ³/վրկ։

## Ծանոթագրություններ

Կատեգորիա:Արարատի մարզի գետեր
Կատեգորիա:Վեդի գետի վտակներ
Առագաստանավ

աջից|մինի|300px|Առագաստանավ
**Առագաստանավ**, շարժման համար քամու ուժն օգտագործող նավ։ Քամին ուռեցնում է նրա խոշոր պաստառները՝ առագաստները։ Առագաստային զբոսանավերը զբոսանքի կամ մրցարշավի համար նախատեսված նավակներ կամ ոչ մեծ նավեր են։ Դրանց մեծ մասի անձնակազմը բաղկացած է 1–2 մարդուց, սակայն խոշոր առագաստանավերի անձնակազմում հաճախ աշխատում են 20 և ավելի նավաստիներ։
 
Հնում առագաստները սովորաբար պատրաստում էին պարուսինից (առագաստակտոր)։ Մեր օրերում այդ նպատակով օգտագործում են լայն տարածում ստացած այնպիսի ամուր և թեթև արհեստական նյութեր, ինչպիսիք են նայլոնն ու տերիլենը։ Առագաստի գործողության սկզբունքը շատ բանով հիշեցնում է ինքնաթիռի թևի աշխատանքը։ Օդը, շրջահոսելով առագաստը, նրա մի կողմում ստեղծում է բարձր ճնշում և հրող ուժ, իսկ փոխելով քամու նկատմամբ առագաստի անկյունը՝ ղեկորդը առագաստանավի շարժման համար կարող է օգտագործել նաև կողմնային ճնշումը։ Ղեկորդը առագաստանավը ղեկավարող մարդն է, իսկ նրան օգնող նավաստիները կազմում են անձնակազմը։ Որպեսզի առագաստանավը ընթանա անհրաժեշտ ուղղությամբ, նավաստիները փոփոխում են առագաստների փոխադարձ դիրքը, և քամին սահում է դրանց մակերևույթով։ Օգտագործելով այս երևույթը՝ ծովագնացները կարող են առագաստներով լողալ քամու գրեթե ցանկացած անկյան դեպքում։

Երկայնական, մեծ ողնուցը առագաստանավը պահպանում է շրջվելուց, երբ այն ընթանում է կողով դեպի քամին։ Առագաստանավերը կարող են լողալ համընթաց կողային քամու և նույնիսկ հանդիպակաց թույլ քամու ժամանակ։ Խուսանավելու (ոլորաձև շարժվելու) շնորհիվ առագաստանավն ի վիճակի է ընթանալ նաև քամուն հակառակ։

Կատեգորիա:Առագաստանավեր
Բարդի

**Բարդի** (), ուռազգիների ընտանիքի տերևաթափ ծառ։ Հայտնի է բարդիների մոտ 100, Հայաստանում՝ 12 տեսակ՝ անտառային կամ դողդոջուն (հայտնի է նաև կաղամախի անունով), նրբագեղ, հիբրիդային կամ գորշ, արծաթափայլ կամ սպիտակատերև և այլն։ Տարածված է գրեթե բոլոր մարզերում. խոնավասեր է, աճում է գերխոնավ վայրերում, գետերի ավազաններում, առուների ափերին։
Բարդին խոշոր ծառ է, բարձրությունը՝ 40–60 մ, բնի տրամագիծը կարող է հասնել 1 մ-ի։ Սաղարթը լինում է բրգաձև, վրանաձև, ցրված, ձվաձև։ Տերևները հերթադիր են, կոթունավոր, լայն եռանկյունաձև, ձվաձև, կլորավուն։ Բարդին ծաղկում է վաղ գարնանը։ Ապրում է 100–150 տարի։ Աճում է արագ, տարեկան՝ 1–1, 5 մ։
Բարդին ունի բուժիչ հատկություն. կեղևը պարունակում է աղաղանյութեր, տերևը՝ վիտամիններ, բողբոջը՝ եթերայուղեր։ Աճեցվում է որպես գեղազարդիչ բույս, կիրառվում է փլվածքների, ձորակների, ավազուտների ամրացման և դաշտապաշտպան անտառաշերտեր ստեղծելու նպատակով։ Բնափայտը բնամիջուկ չունի, թեթև է, ամուր, կիրառվում է որպես շինանյութ և վառելանյութ, լուցկու արտադրության մեջ և այլն։
Եփրատյան բարդին հազվագյուտ տեսակ է. հանդիպում է Երևանի շրջակայքում և Արաքս գետի ափին։ Այս ծառի վրա կարելի է տեսնել ուռենիներին և բարդիներին հատուկ բոլոր ձևերի տերևները։ Նման հետաքրքիր երևույթ քիչ բույսերի է հատուկ։ Գրանցված է Հայաստանի Կարմիր գրքում։
Վաղ անցյալում հայոց մեջ բարդին համարվել է «կենաց ծառ» և պատկերվել է բրոնզե գոտիների, արքայական սաղավարտների, պաշտամունքային քանդակների և որմնապատկերների վրա։ Հեթանոսական շրջանում (մինչև քրիստոնեության ընդունումը) գոյություն է ունեցել բարդու պաշտամունք, որը Հայաստանի առանձին վայրերում գոյատևել է մինչև XII դարը։ Հին Հայաստանում եղել է սրբազան բարդիների անտառ։ Միջնադարյան մանրանկարչության մեջ նույնպես հաճախ պատկերվել է որպես Կենաց ծառ։ Բարդին խորհրդանշել է ժողովրդի հավերժությունը, նրա կենսունակ ոգին և գեղարվեստական մարմնավորում է ստացել հայ բանաստեղծների՝ Դանիել Վարուժանի, Վահան Տերյանի, Եղիշե Չարենցի, Համո Սահյանի և ուրիշների ստեղծագործություններում։

Կատեգորիա:Հայաստանի բուսական աշխարհ
Կատեգորիա:Ուռազգիներ
Երկրորդ ալիա

**Երկրորդ ալիյա**, 1904-1914 թվականներին կատարված կարևոր հրեական ներգաղթ, որի ընթացքում մոտավորապես 40 հազար հրեա է տեղափոխվել է այդ ժամանակ Օսմանյան կայսրության տիրապետության տակ գտնվող Պաղեստինի տարածք, հիմնականում՝ Ռուսական կայսրությունից, իսկ ոմանք՝ Եմենից։ Այս ներգաղթի դրդապատճառներն էին Ռուսասկան կայսրության տարածքում տեղի ունեցող հակահրեական ջարդերը, որոնցից ամենահայտնին է 1903 թվականի Քիշնևի ջարդը։ Չնայած որ երկրորդ ալիյան մեծ դեր է խաղացել Պաղեստինում հրեական բնակչության հաստատման գործում, բայց Առաջին համաշխարհային պատերազմի սկսումից հետո եկածների կեսը արտագաղտել է ուրիշ երկրներ։

Երկրորդ ալիայի ներկայացուցիչների մեծամասնություն օրտոդոքսալ հուդայականներ էին, որոնք չէին կիսում սիոնականության սկզբունքները։ Միաժամանակ, այս ժամանակաշրջանի ներգաղթյալների շատերը հետաքրքրված էին սոցիալիստական գաղափարախոսությամբ, ինչը Պաղեստինում քաղաքական կուսակցությունների և բանվորական կազմակերպությունների ստեղծման դրդապատճառ է հանդիսացել։ Նրանց կարգախոսն էր՝ «Հրեական աշխատանքը հրեական հողին»։ 1909 թվականին նրանք հիմնել են առաջին կիբուցը՝ Դեգանիան, որը դարձել է կիբուցական շարժման սկիզբը, ինչպես նաև կազմավորել են ինքնապաշտպանության առաջին հրեական կազմակերպությունը՝ Հա-Շոմեր։ Հիմնված է եղել նաև Յաֆֆայի արվարձան Ահուզաթ-Բայիթը, որը ապագայում աճել է և դարձել ժամանակակից Թել Ավիվը։ Այս ժամանակահատվածում լայն տարածում է ստացել նաև վերակենդանացված եբրայերենը, որով սկսվել են թերթեր և տարբեր գրականություն տպագրվել։

Երկրորդ ալիյան համարյա վերջացել է այն ժամանակ, երբ սկսվել է առաջին համաշխարհային պատերազմը։

## Գրականություն
* Դավիթ Բեն-Գուրիոն, *From Class to Nation: Reflections on the Vocation and Mission of the Labor Movement* (Hebrew), Am Oved (1976)

Երկրորդ
Կատեգորիա:Հրեաները և հուդայականությունը Եվրոպայում
Կատեգորիա:Հրեաները և հուդայականությունը Եմենում
Կատեգորիա:Իշուվ
Այբբենարան

[մինի|1861 թվականին տպագրված [ֆրանսերեն այբբենարան։]]
**Այբբենարան**, մայրենի լեզվի ուսուցման առաջին դասագիրքը։ Այբբենարանով աշակերտը սովորում է տպագիր և ձեռագիր տառերն ու նրանց հնչյունային իմաստը, սովորում վանկերով, ապա՝ միաձույլ կարդալ և ըմբռնել բառը, կարդալ ու հասկանալ փոքր տեքստերը, գրել պարզ բառեր և նախադասություններ։

## Անվանումը
Անունը ստացել է հայերեն այբուբենի առաջին տառերից (այբ, բեն)։

## Նոր, հին և ամենաառաջին այբբենարաններ
Մեզ հասած ամենահին ձեռագիր այբբենարանը («Յաղագս իմաստութեան անվարժ տղայոց ուսման») կազմել է Թովմա Մեծոփեցին (1430 թ.)։ Առաջին տպագիր այբբենարանը («Փոքր քերականութիւն կամ Այբբենարան») Աբգար Թոխաթեցունն է, որը լույս է տեսել Կ. Պոլսում, 1567 թվականին։ Աշխարհաբար առաջին այբբենարանը («Նոր այբբենարան») հրատարակվել է Տրիեստում, 1781 թվականին։ Նոր ժամանակների այբբենարաններից նշանավոր են Խաչատուր Աբովյանի «Նախաշավիղ»-ը, Ն. Տեր-Ղևոնդյանի «Մայրենի լեզու»-ն, Ղազարոս Աղայանի «Ուսումն մայրենի լեզվի»։

Այբբենարաններ են նաև «Լուսաբեր»-ը, «Դասընկեր»-ը, Զ. Աճեմյանի, Հ. Հայրապետյանի և Ա. Ճուղուրյանի կազմած դասագրքերը։

Կատեգորիա:Մանկական գրքեր
Կատեգորիա:Կրթություն
Սիգմա (տառ)

**Սիգման** (հունարեն` σίγμα), հունական այբուբենի տասնութերորդ տառն է։ Թվային արժեքն է` 200։ Այս տառից է առաջացել լատինական այբուբենի S տառը

## Համագրություններ
* Հայկական` **Ս**
* Կիրիլիցայի` **С**
* Լատինական` **S**
* Թամիլական` **ஸ்**
* Վրացական` **ს**
* Եբրայական` **ס**
* Կորեական՝ **ㅅ**

## Տես նաև
* Հունական այբուբեն
Տաու (տառ)

**Տաուն** (հունարեն` ταυ), հունական այբուբենի տասնիններորդ տառն է։ Թվային արժեքն է` 300։ Այս տառից են առաջացել կիրիլիցայի և լատինական այբուբենի **Т** տառերը։

## Համագրություններ
*Հայկական` **Տ**
*Կիրիլիցայի` **Т**
*Լատինական` **T**
*Թամիլական` **த்**
*Վրացական` **ტ**
*Եբրայական` **תּ**

## Տես նաև
*Հունական այբուբեն
Սփրայթ

**Սփրայթ**՝ կիտրոն-լայմի համով ըմպելիքն առաջին անգամ ներկայացվեց Միացյալ Նահանգներում 1961 թվականին։ Այսօր այն վաճառվում է 190 երկրներում և զբաղեցնում է չորրորդ տեղը աշխարհում ամենաճանաչված գազավորված ըմպելիքների շարքում։ Սփրայթ ըմպելիքը համար մեկ ապրանքանիշն է գազավորված ըմպելիքների կիտրոն-լայմ կատեգորիայում ոչ միայն Հայաստանում, այլև ամբողջ աշխարհում։ Փաթեթավորման տեսակներ՝ 250 մլ, 330 մլ, 500 մլ, 1լ, 1.5լ, 2լ։

## Տես նաև
* Կոկա-Կոլա

Կատեգորիա:Ոչ ալկոհոլային խմիչքներ‎
Կատեգորիա:1961 հայտնված արտադրանքներ
Ռիք Մորանիս

**Ֆրեդերիկ Ալան Մորանիս** (անգլերեն՝ *Frederick Allan Moranis*, ), առավել հայտնի որպես **Ռիք Մորանիս**, ամերիկացի և կանադացի կինոդերասան, կատակերգու և երաժիշտ։

Հանդիսատեսին առավել հայտնի է «Բոբ և Դուգ Մակքենզիների արկածները», «Ուրվականների որսորդները», «Սիրելի՛ս, ես փոքրացրել եմ երեխաներին», «Ֆլինսթոունները», «Փոքրիկ հսկաները» և այլ ֆիլմերում հանդես գալով։

Ծնվել է Տորոնտոյում՝ հրեա ծնողների ընտանիքում։ 1970-ական թվականներին աշխատել է մի քանի ռադիոկայաններում (*CFTR*, *CKFH*, *CHUM-FM*) որպես դիջեյ։ Դերասանական կարիերան սկսել է հեռուստատեսությունում՝ 1977 թվականին։

Մորանիսը 1997 թվականից ի վեր պաշտոնապես թոշակի է անցել դերասանական կարիերայից՝ կնոջ՝ Էնն Բելսկի Մորանիսի վախճանից 6 տարի անց։ Չնայած դրան՝ 2001, 2003 և 2006 թվականներին կատարել է հնչյունավորումներ համապատասխանաբար՝ «Ռուդոլֆ. կարմրաքիթ եղնիկը», «Եղբայր արջ» և «Եղբայր արջ 2» մուլտֆիլմերում։

## Ֆիլմագրություն

### Ֆիլմացանկ

### Հեռուստատեսային ֆիլմերի ցանկ

### Սցենարիստ

## Սկավառակագրություն
### Ալբոմներ
* *The Great White North* (1981)
* *Strange Brew Soundtrack* (1983)
* *You, Me, the Music and Me* (1989)
* *The Agoraphobic Cowboy* (2005)

## Ծանոթագրություններ

## Արտաքին հղումներ

* rickmoranis.com  - Պաշտոնական կայք
* IMDb էջը

Կատեգորիա:1953 ծնունդներ
Կատեգորիա:Կանադացի դերասաններ
Կատեգորիա:Կանադացի երաժիշտներ
Կատեգորիա:20-րդ դարի դերասաններ
Կատեգորիա:Ամերիկացի կատակերգուներ
Կատեգորիա:«Էմմի» մրցանակի դափնեկիրներ
Կատեգորիա:Աուդիոգիրք կարդացողներ
Հյուսիսային Բրաբանտ

**Հյուսիսային Բրաբանտ** (), Նիդերլանդների տասներկու մարզերից (պրովինցիաներից) մեկը։ Գտնվում է երկրի հարավային հատվածում. արևմուտքից սահմանակցում է Նիդերլանդների Զեյլանդ մարզին, արևելքից՝ Լիմբուրգին, հյուսիս-արևմուտքից՝ Հարավային Հոլանդիային, իսկ հյուսիս-արևելքից՝ Գելդերլանդ մարզին։ Ունի 2,41 միլիոն բնակիչ (2005 թ.), գլխավոր քաղաքը Հերթոգենբոս քաղաքն է, իսկ ամենամեծ քաղաքը Էյնդհովենն է։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1815 թվականին հիմնադրված բնակավայրեր
Իփսիլոն (տառ)

**Իփսիլոնը** (հունարեն` ύψιλον), հունական այբուբենի քսաներորդ տառն է։ Թվային արժեքն է` 400։ Այս տառից են առաջացել կիրիլիցայի **У** և լատինական այբուբենի **Y** տառերը։

## Համագրություններ
*Հայկական` **Ի**
*Կիրիլիցայի` **И**
*Լատինական` **I**
*Թամիլական` **ஈ**
*Վրացական` **ი**
*Եբրայական` **י**

## Տես նաև
*Հունական այբուբեն
Բեռլինի Հումբոլդտի համալսարան

**Բեռլինի Հումբոլդտի անվան համալսարան** (գերմ.` *Humboldt-Universität zu Berlin*), ամենահին համալսարանը Բեռլինում` հիմնադրված 1810 թվականին՝ պրուսիացի նշանավոր լեզվաբան, փիլիսոփա և հասարակական գործիչ Վիլհելմ Հումբոլդտի կողմից։

1810 թվականից մինչև 1828 թվականները հաստատությունը հայտնի է եղել որպես **Բեռլինի համալսարան** (*Universität zu Berlin*), որից հետո՝ **Ֆրիդրիխ Վիլհելմի անվան համալսարան** (*Friedrich-Wilhelms-Universität*), իսկ ավելի ուշ, արդեն ոչ պաշտոնապես կրել է **Ունտեր դեն Լինդենի համալսարան** (*Universität unter den Linden*) (տարածքում գտնվող համանուն զբոսայգու անվամբ)։ 1949 թվականից հաստատությունն ստանում է ներկայիս անվանումը՝ ի պատիվ Վիլհելմ ֆոն Հումբոլդտի և կրտսեր եղբոր՝ մասնագիտությամբ աշխարհագետ Ալեքսանդր Հումբոլդտի։

Հիմնադրման թվականին համալսարանն ունեցել է թվով 256 ուսանող, որոնց ներկայիս թիվը 2011 թվականի դրությամբ կազմում է 30 061։

Հումբոլդտի համալսարանը Բեռլինում գտնվող չորս համալսարաններից ամենահինն է։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Գերմանիայի համալսարաններ
Ֆի (տառ)

**Ֆին** (հունարեն` φι), հունական այբուբենի քսանմեկերորդ տառն է։ Թվային արժեքն է` 500։ Այս տառից են առաջացել կիրիլիցայի և հայկական այբուբենի **Փ** տառերը։

## Համագրություններ
*Հայկական` **Ֆ**
*Կիրիլիցայի` **Ф**
*Լատինական` **F**
*Եբրայական` **פ**

## Տես նաև
*Հունական այբուբեն
Սիմեոն Ապարանցի

**Սիմեոն Ապարանցի** (), XVI-XVII դարերի բանաստեղծ և մանկավարժ։

## Կենսագրություն
Իր մականունն ստացել է ծննդավայրի՝ Մոկաց նահանգի Սպարկերտ գավառի Ապարանք գյուղի անունից։ Բաղեշի խնդրակատար վանքում, ապա Ոստանի դպրոցում կրթվելուց հետո Մեծոփում, Կարինում, Վանում դասավանդել է փիլիսոփայություն, աստվածաբանություն, քերականություն, բանաստեղծական արվեստ, պատմություն, գրչություն և այլն։ Հռչակվել է րաբունապետ, եղել իր ժամանակի ամենանշանավոր մանկավարժներից։ Ապարանցին շուրջ երեսուն տարի (1585 - 1614 թթ.) մանկավարժական գործունեություն է ծավալել ժամանակի նշանավոր դպրոցներում՝ Մեծոփում, Կարինում և Վանում՝ տալով հայ դպրոցին, մատենագրությանը և գրչության գործին նվիրված աշակերտներ։ Ապարանցու գրական ժառանգության մեշ կարևոր տեղ է գրավում «Շարագրութիւն հոմերական վիպասանութեամբ...» քերթվածը։ Նրա այս երկի ինքնագիրը չի պահպանվել։ Մաշտոցի անվան Մատենադարանում պահվում է երեք ընդօրինակություն, որոնցից հնագույնը՝ № 6548 գրչագիրն ընդօրինակված է Ապարանցու աշակերտ Անանիայի ձեռքով, բանաստեղծ ուսուցչի ներկայությամբ և, անտարակույս, նրա որոշ հսկողությամբ, Մեծոփի մատենադարանի համար։ Դրանով այս ձեռագիրն ստանում է գրեթե հեղինակային ինքնագրի արժեք։ «Վիպասանությունն» ուշագրավ է թե՛ գրականագիտական և թե՛ բանասիրական առումով։

Անանիա Նախավկայեցու և Կիրակոս Այրարատեցու խնդրանքով չափածոյի է վերածել մի պատմագիրք, որն իր միջավայրում հայտնի է եղել «Վիպասանութիւն Ղագարու Փարպեցւոյ» անվամբ, բայց իրականում բովանդակում էր Ղազար Փարպեցու և Սեբեոսի երկերը։ Բանաստեղծն իր առաշ նպատակ է դրել շարադրել Պահլավունի և Մամիկոնյան տոհմերի պատմությունը։ Քանի որ ձեռագրի բովանդակությունը հնարավորություն չէր ընձեռում այդ պատմությունը լիովին ներկայացնել, ուստի նա ստիպված դիմում է նաև ուրիշ աղբյուրների և գրում է (1590 թ.) Վիպասանությունը, որ հետագայում տպագրվել է Վաղարշապատում, մի գրչագիր օրինակի հիման վրա։ Պահլավունի տոհմի պատմությունը շարադրելու համար, Ապարանքին նյութ է քաղել զանազան աղբյուրներից, որոնցից ամենահիմնականը Մովսես Խորենացու «Հայոց պատմությունն» է։

Գեղարվեստական տեսանկյունից առավել ուշագրավ են Ս. Ապարանեցու ողբերը, որոնք օժտված են քնարական անմիջականությամբ, հագեցած ժանրին բնորոշ դիմառնության, երկխոսության, հռետորական դիմումի, հանդիպադրության, պատկերավորման ու արտահայտչական այլ միջոցներով։ Այդ գործերը գրված են հայ դասական ողբերի նմանությամբ, հատկապես՝ առկա է Ներսես Շնորհալու «Ողբ Եդեսիոյ» երկի ազդեցությունը։ Փայլատակում են լավատեսության և հույսի տողեր, որոնք նորամուծություն են հայ դասական ողբի ժանրում։

## Ծանոթագրություններ

## Արտաքին հղումներ
* Սուքիասյան, Կ. Հ. (1970) Սիմեոն Ապարանցու վիպասանության աղբյուրները. Լրաբեր Հասարակական Գիտությունների, № 8 . pp. 30-38.

Կատեգորիա:Հայ մատենագիրներ
Կատեգորիա:Հայ ուսուցիչներ
Կատեգորիա:Հայ տղամարդ բանաստեղծներ
Խի (տառ)

**Խին** (հունարեն` χι), հունական այբուբենի քսաներկուերորդ տառն է։ Թվային արժեքն է` 600։ Այս տառից են առաջացել կիրիլիցայի և լատինական այբուբենի **Χ** տառերը։

## Համագրություններ
*Հայկական` **Խ**
*Կիրիլիցայի` **Х**
*Լատինական` **X**
*Թամիլական` **க்**
*Վրացական` **ხ**
*Եբրայական` **כ**

## Տես նաև
*Հունական այբուբեն
Օմեգա (տառ)

**Օմեգան** (հունարեն` ωμέγα), հունական այբուբենի քսանչորսերորդ տառն է։ Թվային արժեքն է` 800։

Օմեգա տառը տառադարձվում է որպես լատինատառ այբուբենի ō կամ o:

Որպես այբուբենի վերջին տառ՝ օմեգան հաճախ օգտագործվում ինչ որ բանի վերջը կամ վերջնական սահմանը նշելու համար(այսպես՝ Ալֆա և Օմեգա):

## Համագրություններ
*Հայկական` **Օ**
*Կիրիլիցայի` **О**
*Լատինական` **O**
*Թամիլական` **ஓ**
*Վրացական` **ჵ**
*Եբրայական` **ו**

## Տես նաև
*Հունական այբուբեն
Խոսուն անուններ

**Խոսուն անուններ**, որոշակի գեղարվեստական նպատակներով հորինված անուններ են, որոնք հիմնականում հանդիպում են երգիծական ստեղծագործություններում։

Խոսուն անունների, մականունների, ազգանունների, նաև տեղանունների միջոցով հեղինակը բնութագրում է իր հերոսներին, նրանց արտաքինը, բնավորությունը, իր վերաբերմունքն է արտահայտում նրանց նկատմամբ և այլն։ Նշենք Ֆրանսուա Ռաբլեի, Սերվանտեսի, Շերիդանի, Միխայիլ Բուլգակովի, Նիկոլայ Գոգոլի, Սալտիկով-Շչեդրինի, հայ գրողներից՝ Եղիշե Չարենցի, Դերենիկ Դեմիրճյանի, Երվանդ Օտյանի ևն ստեղծագործությունները, որտեղ շատ են խոսուն անձնանուններն ու տեղանունները։

Օրինակ՝ Չարենցի «Երկիր Նաիրի» վիպակի խոսուն անուններից են Մեռելի Ենոք, Բոչկա Նիկոլայ, Տելեֆոն Սեթո, Մազութի Համո և այլն։

Խոսուն անունների թարգմանությունը բավականին բարդ խնդիր է. դրա մասին հաճախ է նշվում թարգմանության տեսության մեջ։ Բայց միանշանակ է, որ դրանք պետք է ոչ թե գրադարձվեն ու տառադարձվեն, ինչպես ընդունված է սովորական հատուկ անունների դեպքում, այլ թարգմանվեն։

## Գրականություն
* Бархударов Л. Язык и перевод., М., 1974, էջ 139. 
* Виноградов В.С, Лексические вопросы перевода художественной прозы. М., 1978. 
* Влахов С., Флорин С. Непереводимое в переводе. М.,1983. 
* Ռ.Սաքապետոյան, «Երգիծանքի լեզվական միջոցները «Երկիր Նաիրի» վեպում»։ Չարենցյան ընթերցումներ, 3,1977։
* Հ.Հարությունյան, Գեղարվեստական խոսք։ Եր., 1986, էջ 100-101։
* Քամալյան Ա., «Խոսուն անունների թարգմանությունը», Բանբեր Երևանի համալսարանի, եր., 2007, N3 (123), էջ 179-185։

Կատեգորիա:Անուններ
Կատեգորիա:Գրականություն
Կոստանդին Ջուղայեցի

**Կոստանդին Ջուղայեցի** նաև **Կոստանդ Ջուղայեցի**, 17-րդ դարի մանկավարժ, բնագետ ու վարդապետ։ Ուսանել է Նոր Ջուղայի Ս. Ամենափրկչի վանական դպրոցում, ուր և հետագայում դասավանդել է հաշվողական, թվաբանական առարկաներ։

Դպրոցի խնդիրներից էր նաև առևտրականներ պատրաստելը։ Այդ նպատակով Կոստանդին Ջուղայեցին 1687-ին գրել է «Աշխարհաժողով գիրք» թվաբանության դասագիրքը, որը պարունակում է հաշվապահական ու այլ խրատներ, տարբեր երկրների դրամական միավորների համեմատության, չափ ու կշիռների, տոկոսով տրված դրամի հաշվարկի, կտակի և ժառանգության, ինչպես նաև խրախճանական բնույթի շուրջ 130 խնդիր՝ լուծված նախապես տրված կանոններով։ Դասագրքում կիրառված են ամբողջ և կոտորակային թվեր, հայկական և հնդկական թվանշաններ (գրված է Ջուղայի բարբառով)։

Կոստանդին Ջուղայեցու մասին արժեքավոր տեղեկություններ է հաղորդել Հարություն Տեր-Հովնանյանը իր «Պատմություն Նոր Ջուղայի» գրքում (հատորներ Ա, Բ, Նոր Ջուղա, 1880-81)։

## Ծանոթագրություններ

Կատեգորիա:Հայ մանկավարժներ
Կատեգորիա:Հայ մատենագիրներ
Կատեգորիա:Հայ բնագետներ
Մովսես Արծկեցի

**Մովսես Արծկեցի**, հայ ժամանակագիր, Արծկեի վանքում հիմնված գրչության կենտրոնի վարդապետ։ Արծկեցու գրչին է պատկանում չափածո «Տարեգրություն» երկը, որի հեղինակային ձեռագիր–բնագիրը ժամանակին գտնվել է Բաղեշի (Բիթլիս) Ամրդոլու վանքի մի ձեռագիր գանձարանում։ Նա մեծ գրչական գործունեություն է ծավալել 1480-90-ական թվականներին։

1480 թվականին Արծկեի վանքում Հակոբ գրիչը սկսում է մի «Հայսմավուրքի» ընդօրինակումը, որը հետագայում շարունակում է Մովսես վարդապետը։ 1482 թվականին Մովսես Արծկեցին ընդօրինակում է «Շարակնոցը», 1485 թվականին՝ «Տոնացույցը» և «Աղթարքը»։

Մովսես Արծկեցին և իր գրչակից ընկեր Հակոբը «ի խնդրոյ աստուածասեր տանուտիրոջն պարոն Խալիֆին» 1491 թվականին ընդօրինակել են Մշո ճառընտիրը, որն այժմ պահվում է Երևանի Մատենադարանում։ Հիշատակարանի վերջում Մովսեսն աղաչում է, որ աղոթքներում հիշեն Հակոբին և իրեն։

## Տես նաև
* Սամվել Արծկեցի

## Ծանոթագրություններ

Կատեգորիա:Հայ գրիչներ
Կատեգորիա:Հայ մատենագիրներ
Net Als Toen

**«Net Als Toen»** (*Նախկինի նման*), Եվրատեսիլ 1957 երգի մրցույթում Նիդերլանդները ներկայացրած Քորի Բրոքքենի կատարած երգը, որի հեղինակներն են Գուուս Յանսենը և Վիլլի վան Հեմերտը։ Երգը մրցույթի եզրափակչում զբաղեցրել է 1-ին հորիզոնականը 31 միավորով։ 1958 թվականին Բոքքենը դարձյալ մասնակցել է երգի եվրատեսիլյան միջազգային մրցույթին՝ այս անգամ կատարելով «Heel de wereld» երգը։

## Ուշագրավ փաստեր
Երգը ձայնագրվել է նաև գերմաներեն ու ֆրանսերեն՝ համապատասխանաբար «Damals war alles so schön» և «Tout comme avant» վերնագրով։

## Ծանոթագրություններ

## Արտաքին հղումներ
* Bladmuziek (manuscript)
* Би-сайд

Կատեգորիա:Եվրատեսիլ 1957 երգի մրցույթի երգեր
Կատեգորիա:Եվրատեսիլ երգի մրցույթում հաղթած երգեր
Կատեգորիա:Նիդերլանդների երգերը Եվրատեսիլ երգի մրցույթում
Նախակենդանիներ

մինի|աջից|''Paramecium aurelia''
**Նախակենդանիներ** կամ **պարզագույն օրգանիզմներ**, օրգանիզմներ, որոնք կազմված են մեկ բջջից և կարողանում են գոյատևել։ Նրանցից են ամեոբան, հողաթափիկ ինֆուզորիան, մտրակավորները, վոլվոքսը՝ մտրակավորների գաղութային ձևը։

Նախակենդանիները մանրադիտակային չափեր ունեցող միաբջիջ օրգանիզմներ են, որոնց մարմինը կազմված է մեկ բջջից, սակայն այն կատարում է ամբողջական օրգանիզմի ֆունկցիաներ (մարսողական, արտազատական, շարժողական և այլն)։ Բազմաբջիջ օրգանիզմների այս կամ այն բջիջների խումբը կատարում է որևէ մեկ ֆունկցիա, ուստի չի կարող մեկուսացված գոյություն ունենալ։ Ի տարբերություն դրա, նախակենդանիների մեկ բջիջը համարվում է ամբողջական օրգանիզմ. այն կարող է ինքնուրույն տեղաշարժվել, սնունդ ընդունել, պաշտպանվել կենդանիներից և այլն։ Բացի բոլոր բջիջներին բնորոշ օրգանոիդներից, ինչպիսիք են միտոքոնդրիումները, էնդոպլազմային ցանցը և այլն, նախակենդանիներն ունեն իրենց բնորոշ սեփական օրգանոիդները, ինչպես՝ շարժողական, մարսողական, արտազատիչ և այլն։

Շարժողական օրգանոիդներն են.
# կեղծ ոտքերը կամ պսևդոպոդները, որոնք ցիտոպլազմայի ժամանակավոր ելուստներն են
# մտրակները, որոնք երկար, բարակ թելիկներ են և սկիզբ են առնում ցիտոպլազմայում գտնվող կինետոպլաստից
# թարթիչներ, որոնք բազմաթիվ կարճ թելիկներ են (ֆիբրիլներ)՝ պատված բջջային մեմբրանով (թաղանթով)։

Էկտոպլազման միատարր է, ավելի հոծ, նրա արտաքին շերտը խտանում է և առաջացնում նախակենդանու արտաքին թաղանթը՝ պելիկուլան։ Երբեմն պելիկուլայի մակերեսին առաջանում է կուտիկուլա, որն արդեն կենդանի ցիտոպլազմայի հատկություններ չունի։ Վերջինս ունի պաշտպանական նշանակություն։

Էնդոպլազման կիսահեղուկ է, հատիկավոր, նրանում են գտնվում նախակենդանու կորիզը և օրգանոիդները։

Նախակենդանիների բջիջն ակտիվ գործունեության ժամանակ կոչվում է տրոֆոզոիտ, որի սնուցումը կարող է տեղի ունենալ.
ա) մարմնի մակերեսով սննդի ներծծման միջոցով
բ) ֆագոցիտոզով և պինոցիտոզով
գ) բջջաբերանով։

Արտազատիչ օրգանոիդը կծկողական կամ բաբախող վակուոլը (հեղուկով լցված ոչ մեծ բուշտ է), որը պարբերաբար կծկվում է և նրանում եղած նյութափոխանակության արգասիքներով հանդերձ բջջի մեջ եղած հավելյալ հեղուկը հեռացվում է։ Ի դեպ, նախակենդանիների ցիտոպլազմայում անօրգանական և օրգանական նյութերի քանակը ավելի բարձր է, քան միջավայրում, որով և պայմանավորված է օսմոտիկ ճնշումը։ Այսպիսով՝ կծկողական վակուոլը միաժամանակ կատարում է արտազատիչ և օսմոտիկ ճնշման կարգավորման ֆունկցիաներ։ Պարազիտ ձևերի, ինչպես նաև ծովում ապրող տեսակների մոտ, որտեղ օսմոտիկ ճնշումը բարձր է, կծկողական վակուոլը կարող է չլինել։

Նախակենդանիները բազմանում են անսեռ (միտոզ, ամիտոզ, շիզոգոնիա, էնդոգոնիա) և սեռական ճանապարհով (կոպուլյացիա և կոնյուգացիա)։ Որոշ ներկայացուցիչների մոտ նկատվում է անսեռ և սեռական բազմացման եղանակների հերթափոխություն։

Նախակենդանիների մեծ մասն անբարենպաստ պայմաններում առաջացնում է կայուն (ռեզիստենտ) ձև՝ ցիստ։ Նրանք ընդունում են կլոր ձև, դադարում են սնվելուց, նյութափոխանակությունը դադարում է, պատվում են ամուր թաղանթով, որը պաշտպանում է նրանց ջերմային և այլ վնասակար գործոններից։ Բացի պաշտպանական նշանակությունից, ցիստավորումը նպաստում է նաև նախակենդանիների տարածմանը։

Կատեգորիա:Կենդանաբանություն
Կատեգորիա:Մանրէաբանություն
Հայազն

**Հայազն** («Հայազն» նշանակում է «ծագումով հայ»), քաղաքական կուսակցություն Հայաստանում, որը ստեղծվել է 2014 թվականի ապրիլի 16-ին և լուծարվել 2017 թվականի հունիսին։

## Գործունեություն
Կազմակերպությունը քաղաքական դաշտ է մտել 2011 թվականի հունիսին, երբ սկսել է ստորագրություններ հավաքել Շուշիի առանձնակի գումարտակի հրամանատար Ժիրայր Սեֆիլյանին քաղաքացիություն տրամադրելու պահանջով։

«Հայազն»-ի անդամները մասնակցել են 2012 թվականի մայիսի 21-ին Երևանում «Բազմազանության» շքերթին զուգընթաց կազմակերպված հակաերթին։

2012 թվականի հունիսին Տավուշի մարզի Չինարի գյուղի մոտակայքում կատարված ադրբեջանական հարձակումներից հետո «Հայազն»-ն երթ է կազմակերպել Երևանում և կառավարությանից պահանջել՝ դադարեցնել Ադրբեջանի հետ բանակցությունները

2012 թվականի հոկտեմբերի 10-ին «Հայազն»-ի անդամները մասնակցել են Գերմանիայի դեսպանատան առջև բողոքի ցույցին՝ Parada սերբական ֆիլմի ցուցադրությունը կազմակերպելու համար։

Բացի տարբեր ուղվածության երթերին մասնակցություն ունենալուց՝ կազմակերպությունը պարբերաբար էլեկտրոնային լրատվամիջոցներով հանդես է եկել հայտարարություններով, որոնք վերաբերվում էին հիմնականում քաղաքական տարբեր ուժերի և անհատների նկատմամբ քննադատությանը, ինչպես նաև քաղաքական և սոցիալական խնդիրներին։

## Վեճեր և ընդհարումներ
Ըստ Նախախորհրդարանի տարած հայտարարության, 2013 թվականի սեպտեմբերի 2-ին, «Հայազնի» 7-8 անդամներ, այդ թվում՝ կազմակերպության վարչության անդամներ Արմեն Աղայանը և Արմեն Մկրտչյանը, հարձակվել են Երևանի Հյուսիսային պողոտայում միայնակ քայլող Նախախորհրդարանի անդամ և մամուլի խոսնակ Վարուժան Ավետիսյանի վրա և նրան ծեծի ենթարկել։

Նույն թվականի դեկտեմբերի 2-ին Վլադիմիր Պուտինի՝ Երևան այցի դեմ բողոքի երթի ժամանակ Հայազնի անդամները 7-8 անգամ հարձակվել և ծեծի են ենթարկել նույնասեռականների և տրանսգենդերների ծիածանագույն դրոշ կրողներ Լալա Ասլիկյանին և իրեն աջակցողներին։

## Աղբյուրներ

Կատեգորիա:2009 հիմնադրումներ Հայաստանում
Կատեգորիա:Հասարակական կազմակերպություններ
Կատեգորիա:Քաղաքական կազմակերպություններ
Կելտական երաժշտություն

**Կելտական երաժշտություն**, Արևմտյան Եվրոպայի ժամանակակից կելտական ժողովրդների ժողովրդական երաժշտական ավանդույթի ամբողջություն։ Այժմ կելտական ժողովրդները բնակվում են Իռլանդիայում, Շոտլանդիայում, Մեն կղզում, Քորնուոլում, Բրետանում, Ուելսում, Գալիսիայում, Աստուրիայում և Կանտաբրիայում։ «Կելտական երաժշտություն» եզրը կոնկրետ սահմաններ չունի և կարող է ընդգրկել ինչպես ժողովրդական երգեր, այդպես էլ ժամանակակից ռոք երաժշտություն։ Կելետական երաժշտությունը վերածնունդ է ապրել 1980-ականներին իռլանդական Clannad խմբի գործունեության սկսման հետ, որի անդամները կարողացան սինթեզավորել ավանդական կելտական երաժշտությունը և ժամանակակից մեղեդիները։

Կելտական երաժշտությունը երկու հիմնական նշանակություն ունի։ Առաջինը, սա այն մարդկանց երաժշտությունն է, որով ճանաչում են նրանց։ Երկրորդ, սա ներառում է այն որակները, որը եզակի է Կելտական ազգերի համար։ Շատ նշանակալի Կելտական երաժիշտներ, ինչպիսիք են Ալան Ստիվելը և Փեդի Մոլոնին հաստատում են, որ տարբեր Կելտական երաժշտական ժանրեր շատ ընդհանուր գծեր ունեն։

Հաճախ Կելտական երաժշտություն տերմինը վերագրվում է Իռլանդական և Շոտլանդական երաժշտություններին, քանի որ երկուսն էլ ստեղծել են տարատեսակ ոճեր, որոնք միաժամանակ ունեն հստակ ընդհանրություններ և փոխադարձ ազդեցություններ։ Սա բացատրվում է նաև այն փաստով, որ Իռլանդիայի անկախությունը հնարավորություն ընձեռնեց նրանց խթանել Կելտական երաժշտությունը՝ մասնավորապես որպես Իռլանդական արտադրանք։ Այնուամենայնիվ, սրանք ժամանակից աշխարհագրական մեջբերումներն են այն մարդկանց մասին, ովքեր ունեն նույն Կելտական նախապատմությունն ու երաժշտական ժառանգությունը։

Այս ոճերը հայտնի են անգլախոս աշխարհում՝ հատկապես ԱՄՆ-ում, որտեղ նրանք մեծ ազդեցություն ունեն ամերիկյան մշակույթի վրա։

## Արտաքին հղումներ
* Ռուսական պորտալ կելտական երաժշտության մասին

մինի|դֆհհ


Կատեգորիա:Երաժշտություն
Կուկռինիկսի

**«Կուկռինիկսի»** (), ռուսական ալտերնատիվ ռոք խումբ է Սանկտ Պետերբուրգից։ Խմբի անփոխարինելի ավագն է Ալեեյ Գորշենյովը, որը հայտնին Կորոլ ի Շուտ խմբի մեներգիչ Միխայիլ Գորշենյովի կրտսեր եղբայրն է։ Խումբը հիմնվել է 1997 թվականին, առաջին ելույթը կայացել է նույն թվականի մայիսի 28-ին Սանկտ Պետերբուրգի «Պոլիգոն» ակումբում։

Խումբը իր գործունեության ընթացքում թողարկել է 8 ստուդիական ալբոմ։

## Ձայնադարան
### Ստուդիական ալբոմներ
* 1999  - «Кукрыниксы»
* 2002  - «Раскрашенная душа»
* 2004  - «Столкновение»
* 2004  - «Фаворит Солнца»
* 2006  - «Шаман»
* 2008  - «XXX»
* 2010  - «Всадники Света»
* 2012  - «Myself»

### Տեսաերիզներ
* 2004  - «Столкновение. Live» (2004)
* 2008  - «Коллекция клипов. Том I» (2008)
* 2008  - «Концерт в ДС „Юбилейный“. Սանկտ Պետերբուրգ. 29.03.08» (2008)

## Արտաքին հղումներ
Պաշտոնական կայք

Կատեգորիա:Ալտերնատիվ ռոք խմբեր
Կատեգորիա:Ռուսական ռոք խմբեր
Կատեգորիա:Փանկ-ռոք խմբեր
Լիդս Յունայթեդ

**Լիդս Յունայթեդ** (), անգլիական պրոֆեսիոնալ ֆուտբոլային ակումբ Լիդս քաղաքից։ Որը հանդես է գալիս Ֆուտբոլային լիգայի առաջնությունում։ Այս թիմը ունի ընդհանուր հաշվարկով 45 տիտղոս։

## Ծանոթագրություններ

Լիդս Յունայթեդ
Կատեգորիա:Անգլիայի Պրեմիեր լիգայի ակումբներ
Կատեգորիա:Ֆուտբոլի Անգլիայի գավաթակիրներ
170 (թիվ)

**170** (**հարյուր յոթանասուն**), բնական թիվ, որը գտնվում է 169-ի և 171-ի միջև։

## Մաթեմատիկայում
* 170-ի թվանշանների գումարը հավասար է 8-ի
* 170-ի թվանշանների արտադրյալը հավասար է 0-ի
* 170-ը զույգ եռանիշ թիվ է
* 170-ի քառակուսին հավասար է 28 900-ի

## Այլ ոլորտներում
* 170 թ., Մ.թ.ա. 170 թ.
* Տարվա 170-րդ օրը հունիսի 19-ն է (նահանջ տարիներին՝ հունիսի 18-ը)
* NGC 170  - գալակտիկա Կետի համաստեղությունում
* Ամենամեծ բնական թիվը, որի ֆակտորիալը կարողանում է հաշվել Google-ի ներկառուցված հաշվիչը
You and Me (երգ, Takasa)

**You and Me** (*Դու և Ես*), շվեյցարական Տակասա խմբի երգն է Եվրատեսիլ 2013 երգի մրցույթի համար։ Երգի երաժշտության և բառերի հեղինակն է Գեորգ Սքլունեգգերը։

Երգը մրցույթի կիսաեզրափակիչ փուլում զբաղեցրել է 13-րդ հորիզոնականը 41 միավորով։

## Ծանոթագրություններ

Կատեգորիա:2012 երգեր
Կատեգորիա:Եվրատեսիլ 2013 երգի մրցույթի երգեր
Կատեգորիա:Շվեյցարիայի երգերը Եվրատեսիլ երգի մրցույթում
Կատեգորիա:Շվեյցարիան Եվրատեսիլ երգի մրցույթում
Takasa

**Տակասա**, շվեյցարական խումբ որը You and Me երգով ներկայացրել է Շվեյցարիան Եվրատեսիլ 2013 երգի մրցույթում։

## Կարիերա
**Եվրատեսիլ 2013**

Խումբը You and Me երգով 2012 թվականի դեկտեմբերի 15-ին մասնակցելով Շվեյցարիայի ազգային ընտրությանը, հաղթում է և հնարավորություն ստանում ներկայացնելու Շվեյցարիան Եվրատեսիլ 2013 երգի մրցույթում։

## Սինգլներ

## Արտաքին հղում
* 

Կատեգորիա:Եվրատեսիլ 2013 երգի մրցույթի մասնակիցներ
Կատեգորիա:Շվեյցարիայի մասնակիցները Եվրատեսիլ երգի մրցույթում
Կատեգորիա:Շվեյցարիան Եվրատեսիլ երգի մրցույթում
101 (թիվ)

**101** (**հարյուր մեկ**), բնական թիվ, որը գտնվում է 100-ի և 102-ի միջև։

## Մաթեմատիկայում
* 101 թվի թվանշանների գումարը հավասար է 2-ի։

## Գիտության մեջ
* Մենդելեևիումի ատոմային համարը
* M101 - ամերիկյան 105 միլիմետրանոց հաուբից
* 101-րդ օդային դիվիզիա, ԱՄՆ

## Այլ ոլորտներում
* 101 թ., մ.թ.ա. 101 թ.
* ASCII-ում «e» նշանի կոդը
* Տարվա 101-րդ օրը ապրիլի 11-ն է (նահանջ տարիներին՝ ապրիլի 10-ը)
* 101 (խաղ) - թղթախաղի տեսակ
* Գոդաո 101 (G101, 101国道) - Պեկին-Շենյան չինական դաշնային մայրուղի
* 101-ը կարդացվում է որպես «LOL» Leet լեզվում